وحيد خاليلوزيتش، مدرب المنتخب المغربي، عيط لكريم باعدي لاعب حسنية اكادير، باش يلتحق بالكونصوتراسيون اليوم الاثنين فالرباط، استعدادا الماتش، لي غادي يكون نهار الجمعة بالملعب الشرفي بوجدة. حسنية أكادير، هو لي أعلن عن قرار خاليلوزيتش باستدعاء باعدي، بعدما كان هاد اللعاب كيستعد باش يلتحق بكونصوتراسيون ديال المنتخب المحلي اليوم الاثنين. وأكد حسنية أكادير في بلاغ نشروا فالموقع الإلكتروني ديالو البارح الأحد، أن باعدي غادي يلتحق بالمنتخب الوطني الأول بعدما عيط ليه الناخب الوطني خاليلوزيتش عموتة مدرب المنتخب المحلي وافق على استدعاء باعدي للمنتخب الكبار، واخا عندو ماتش مهم كونتر الجزائر نهار 19 فالشهر جاي بالملعب البلدي ببركان في إياب الإقصائيات كأس إفريقيا للمحليين 2020. بلادي غادي يلتحق مباشرة بالمنتخب المحلي بعد الماتش ديال الگابون نهار 15 فهاد الشهر بملعب طنجة. من جهة أخرى الضربة لي خداها رومان سايس مع فريقتو وولفرهامبتون كونتر مانشستر سيتي البارح الأحد فالدوري الإنگليزي مبرزطا البوسني وحيد خاليلوزيتش، لقاش يقدر هاد اللعاب، لي كيراهن عليه يرومبلاصي المهدي بنعطية المعتزل دوليا، يغيب مدة طويلة وهو محتاج بزاف. 
خاليلوزيتش حيد باعدي لعموتة.. والضربة ديال سايس مبرزطاه